text: 
  Men det var nu med retten frikassé af gedde og ørred, Preben Madsen 
  trak sejren i land. Foruden lokale dommere var Erwin Lauterbach, 
  Saison på Skovshoved Hotel, i dommerpanelet. adsen gav mig opskriften. 
  Ingredienserne er: 400 g geddefilet, 400 g ørredfilet, 150 g 
  landskinke i julienne, to små spidskål, ét bundt persille, to dl 
  grønsagsbouillon, to tynde porrer i ringe, to spsk. grov sennep, to 
  spsk. alm. eddike, 200 g smør og salt og peber.
  
  Skær fisken i tern, bag dem på smurte plader i ovnen ved 140 grader
  . Kålen koges mør. Saucen: Damp porreringene i grønsagsbouillon, tag 
  dem op, kog bouillonen ind, tilsæt eddike og sennep, piskes op med 
  smør, tilsæt hakket persille.
  
  Anret fiskestykkerne sammen med kålen og porreringene, hæld lidt af 
  saucen over fisken og drys skinken over.
  
  Evt. kan man serverer smørbagte nye kartofler til.
  
  Preben Madsen, der er 31 år, er udlært på Hovborg Kro. Siden har 
  han bl.a. været på Pakhuset i Esbjerg, Hotel Plaza i København og på
   Henne Kirkeby Kro.
  
  
  
  